Bernard Pivot

Bernard Pivot (Lyon, Frantzia, 1935eko maiatzaren 5a) frantses literatura-kritikaria da.

Biografia 
Frantziako telebistako kritikari eta aurkezle ospetsuenetako bat da. Apostrophes saioaren aurkezlea izan zen, eta hari esker ospea lortu zuen. Telebistako sail horrek zazpi milioi ikusle erakartzen zituen; irakurzaletasuna bultzatzea zen helburua, eta, saioaren bidez, idazleen eta irakurleen arteko ataka gainditzen saiatzen zen Pivot. Hainbesterainoko arrakasta izan zuen, ezen idazle bat saio hartan agertzeak liburu-salmenten izugarrizko igoera ekartzen baitzuen. Saio arina osatzen asmatu zuen, elkarrizketa serio baina, aldi berean, atseginak eskainiz.

Ezaguna da, orobat, frantsesezko hitzei buruzko Les championnats d'ortographe lehiaketen antolatzaile gisa.

Erreferentziak 

Lyondarrak
Frantziako telebista aurkezleak
Frantziako literatura kritikariak
Frantziako kazetariak
Kanadako Ordenaren Ofizialak